ສະພາບເສດຖະກິດ ອາດເປັນບັນຫາ ຕໍ່ທ່ານໂອບາມາ
ສະພາບການທີ່ບໍ່ຄ່ອຍແຈ່ມໃສ ທາງດ້ານເສດຖະກິດ ອາດຈະສ້າງບັນຫາ ໃຫ້ແກ່ການສະມັກເຂົ້າແຂ່ງຂັນ ເອົາຕຳແໜ່ງຕື່ມອີກ ຂອງປະທານາທິບໍດີໂອບາມາ.
ໃນດ້ານການເມືອງກ່ຽວກັບການເລືອກຕັ້ງປະທານາທິບໍດີສະຫະລັດນັ້ນ ການຢັ່ງຫາງສຽງຄັ້ງ ໃໝ່ຂອງປະຊາຊົນ ແມ່ນມີຮ່ອງຮອຍ ຂອງຄຳເຕືອນບາງຢ່າງ ສຳລັບປະທານາທິບໍດີບາຣັກ ໂອບາມາໃນຂະນະທີ່ທ່ານກະກຽມເຂົ້າແຂ່ງຂັນໃນການເລືອກຕັ້ງປະທານາທິບໍດີໃນປີ 2012 ຜູ້ສື່ຂ່າວແຫ່ງຊາດຂອງວີໂອເອ Jim Malone ມີລາຍງານກ່ຽວກັບເລື່ອງນີ້ຈາກກຸງວໍຊິງຕັນ ການຢັ່ງຫາງສຽງເທື່ອຫຼ້າສຸດຂອງໜັງສືພິມ Washintong Post ຮ່ວມກັບຕາໜ່າງໂທລະ ພາບ ABC ຂອງສະຫະລັດພົບວ່າ ຄວາມເຫັນຂອງປະຊາຊົນກ່ຽວກັບສະພາບເສດຖະກິດ ພາຍໃນປະເທດແມ່ນມີຄວາມບໍ່ພໍໃຈຫຼາຍຂຶ້ນແລະມີຊາວອະເມຣິກັນໃນຈຳນວນເພີ່ມຂຶ້ນຖືວ່າ ປະທານາທິບໍດີໂອບາມາເປັນຜູ້ຮັບຜິດຊອບ ໜັງສືພິມ Washintong Post ແລະໂທລະພາບ ABC ພົບວ່າໃນສັດສ່ວນ 59 ຕໍ່ 40 ເປີເຊັນຂອງຊາວອະເມຣິກັນ ບໍ່ເຫັນພ້ອມກັບການຮັບມື ຫຼືການຈັດການໃນດ້ານເສດຖະກິດ ຂອງປະທານາທິບໍດີທີ່ຍັງສືບຕໍ່ເປັນບັນຫາສຳຄັນສຳລັບບັນດາຜູ້ມີສິດປ່ອນບັດໃນການເລືອກ ຕັ້ງປີໜ້ານຳດ້ວຍ ຜົນການຢັ່ງຫາງສຽງທີ່ວ່ານີ້ ມີຂຶ້ນຫຼັງຈາກໄດ້ມີການນຳເຜີຍແຜ່ລາຍງານກ່ຽວກັບເລື່ອງວຽກ ເຮັດງານທຳທີ່ຂີ້ຮ້າຍກວ່າທີ່ໄດ້ຄາດການໄວ້ໃນສັບປະດາກ່ອນ ຊຶ່ງສະແດງໃຫ້ເຫັນວ່າ ອັດ ຕາຄົນຫວ່າງງານຂອງສະຫະລັດໄດ້ເພີ່ມຂຶ້ນເປັນ 9 1% ທີ່ພວກນັກຊ່ຽວຊານທາງດ້ານການ ເມືອງກ່າວວ່າເປັນອັດຕາທີ່ສູງເກີນໄປສຳລັບປະທານາທິບໍດີທີ່ຕ້ອງການຢາກສະມັກເຂົ້າແຂ່ງ ຂັນເອົາຕຳແໜ່ງຕື່ມອີກນັ້ນ ທ່ານໂອບາມາ ໄດ້ເວົ້າເຖິງບັນຫາດັ່ງກ່າວ ທີ່ກອງປະຊຸມຖະແຫຼງຂ່າວ ຢູ່ທຳນຽບຂາວເມື່ອ ໄວໆມານີ້ ປະທານາທິບໍດີໂອບາມາກ່າວວ່າ ການຟຶ້ື້ນໂຕຄືນຂອງເສດຖະກິດທີ່ບໍ່ເຂັ້ມແຂງແມ່ນຈຸດເພັ່ງເລັງທີ່ສຳຄັນຂອງພັກຣີພັບບລີ ກັນທີ່ພວມຊອກຫາຊ່ອງທາງ ເພື່ອຢາກຈະເອົາຊະນະປະທານາທິບໍດີໂອບາມາ ໃນການ ເລືອກຕັ້ງປີໜ້າ ອະດີດຜູ້ປົກຄອງລັດມິນເນໂຊຕ້າທ່ານ Tim Pawlenty ໄດ້ເປີດເຜີຍແຜນການເສດຖະ ກິດຂອງທ່ານທີ່ນະຄອນ Chicago ທີ່ຮວມທັງການຕັດ ທັງໃນດ້ານການໃຊ້ຈ່າຍ ແລະ ດ້ານພາສີນຳດ້ວຍ ທ່ານ Pawlenty ເວົ້າວ່າ ການຢັ່ງຫາງສຽງຂອງໜັງສືພິມ Washintong Post ແລະໂທລະພາບ ABC ຍັງພົບ ວ່າປະທານາທິບໍດີໂອບາມາຈະເອົາຊະນະຢ່າງງ່າຍດາຍຕໍ່ບັນດາຜູ້ສະມັກເປັນປະທານາທິ ບໍດີສ່ວນໃຫຍ່ຂອງພັກຣີພັບບລີກັນ ຖ້າການເລືອກຕັ້ງຫາກມີຂຶ້ນໃນເວລານີ້ ແຕ່ການຢັ່ງ ຫາງສຽງພົບວ່າທ່ານມີຄະແນນທໍ່ໆກັນກັບອະດີດຜູ້ປົກຄອງລັດ Massachusetts ທ່ານ Mitt Romney ຜູ້ທີ່ຍັງສືບຕໍ່ມີຄະແນນສຽງນຳໜ້າໝູ່ ໃນການຢັ່ງຫາງສຽງເບິ່ງພວກສະ ໜັບສະໜຸນຕໍ່ຜູ້ສະມັກຂອງພັກຣີພັບບລີກັນນັ້ນ ຂະນະດຽວ ກັນການຢັ່ງຫາງສຽງຈຳນວນ ນຶ່ງເມື່ອໄວໆມານີ້ພົບວ່າ ສະມາຊິກຂອງ ພັກຣີພັບບລີກັນຈຳນວນຫຼວງຫຼາຍ ຍັງບໍ່ ພໍໃຈ ກັບພວກທີ່ສະມັກເຂົ້າແຂ່ງຂັນເອົາ ຕຳແໜ່ງປະທານາທິບໍດີ ທີ່ມີຢູ່ໃນປັດຈຸບັນ ນີ້ ແຕ່ຜູ້ປົກຄອງລັດ Mississippi ທ່ານ Haley Barbour ກ່າວຕໍ່ລາຍການ Face the Nation ຂອງໂທລະພາບ CBS ວ່າ ຜູ້ສະມັກຂອງພັກຣີພັບບລີກັນສາມາດປະ ສົບກັບຄວາມສຳເລັດ ໃນການເລືອກຕັ້ງ ປີໜ້າຖ້າພວກເຂົາເຈົ້າ ຫາກຍັງສືບຕໍ່ເພັ່ງ ເລັງໃສ່ການຈັດການ ກ່ຽວກັບເລື່ອງເສດ ຖະກິດຂອງປະທານາທິບໍດີ ທ່ານ Barbour ເວົ້າວ່າ ທ່ານ James Carville ເປັນທີ່ປຶກສາທາງດ້ານການເມືອງຄົນສຳຄັນຂອງອະດີດປະທານາ ທິບໍດີ Bill Clinton ໃນຊຸມປີ 1990 ຊຶ່ງທ່ານໄດ້ກ່າວຕໍ່ລາຍການ Good Morning A- merica ຂອງໂທລະພາບ ABC ວ່າປະທານາທິບໍດີໂອບາມາຕ້ອງໄດ້ດຳເນີນການເພີ່ມຕື່ມ ກ່ຽວກັບການຢັ່ງຮູ້ຫຼືເຂົ້າໃຈເຖິງຄວາມຮູ້ສຶກຂອງຊາວອະເມຣິກັນທີ່ພວມດີ້ນຮົນຕໍ່ສູ້ໃນການ ຊອກຫາວຽກເຮັດງານທຳຫຼືປົກປັກຮັກສາເຮືອນຊານຂອງພວກເຂົາເຈົ້າບໍ່ໃຫ້ຖືກຢຶດ ທ່ານ Carville ເວົ້າວ່າ ການຢັ່ງຫາງສຽງເທື່ອຫຼ້າສຸດຂອງໜັງສືພິມ Washintong Post ແລະໂທລະພາບ ABC ຍັງພົບວ່າ ອັດຕາການອະນຸມັດໂດຍທົ່ວໄປ ກ່ຽວກັບວຽກງານ ທີ່ປະທານາທິບໍດີໂອບາມາ ໄດ້ເຮັດໄປນັ້ນ ໄດ້ຫຼຸດລົງເປັນ 47% ເຫັນພ້ອມນຳ ແລະອີກ 49% ບໍ່ເຫັນພ້ອມ ຊຶ່ງເປັນ ການຫຼຸດລົງນ້ອຍນຶ່ງ ຈາກລະດັບທີ່ທ່ານໄດ້ຮັບ ລຸນຫຼັງໜ່ວຍກ້າຕາຍຂອງສະຫະລັດໄດ້ບຸກ ເຂົ້າໄປສັງຫານນາຍໂອຊາມາບິນລາເດັນຜູ້ນຳກຸ່ມກໍ່ການຮ້າຍອາລກາຍດານັ້ນ ນັກສຳຫຼວດຄວາມເຫັນຂອງມາຫາວິທະຍາໄລ Quinnipiac ທ່ານ Peter Brown ກ່າວ ວ່າ ຄະແນນເພີ່ມຂຶ້ນທີ່ທ່ານໄດ້ຮັບ ຍ້ອນການສັງຫານນາຍໂອຊາມາບິນລາເດັນນັ້ນອາດ ກາຍເປັນຄວາມຊົງຈຳໄປແລ້ວ ເມື່ອເຖິງເວລາໃນການເລືອກຕັ້ງປະທານາທິບໍດີສະຫະລັດ ໃນເດືອນພະຈິກປີໜ້າ ທ່ານ Brown ເວົ້າວ່າ ມື້ລາງປະທານາທິບໍດີ Ronald Reagan ໄດ້ຊະນະການເລືອກຕັ້ງເປັນສະໄໝທີ 2 ໃນປີ 1984 ທັງໆທີ່ອັດຕາຄົນຫວ່າງງານ ສູງເຖິງ 7 2% ກໍຈິງ ແຕ່ປະທານາທິບໍດີອີກ 3 ທ່ານ ທີ່ໄດ້ພະຍາຍາມສະມັກ ເຂົ້າແຂ່ງຂັນເອົາຕຳແໜ່ງຕື່ມອີກໃນຂະນະທີ່ມີອັດຕາຄົນຫວ່າງງານ ສູງກວ່າ 6% ບໍ່ໄດ້ຮັບຄະແນນດີເລີຍ ທັງປະທານາທິບໍດີ Gerald Ford ປະທານາທິບໍດີ Jimmy Carter ແລະປະທານາທິບໍດີ George H W Bush ຕ່າງກໍໄດ້ເສຍໄຊຊຶ່ງສ່ວນ ນຶ່ງແລ້ວກໍເປັນຍ້ອນອັດຕາຄົນຫວ່າງງານສູງ